Elisabeth Lindemann
ಎಲಿಜಬೆತ್ ಲಿಂಡ್ಮನ್, ಎಲಿಜಬೆತ್ ಹಾಬ್ಲಿಕ್-ಲಿಂಡ್ಮನ್ (1879-1960) ಎಂದೂ ಕರೆಯಲ್ಪಡುವ ಇವರು ಜರ್ಮನ್ ನೇಕಾರರು, ಜವಳಿ ವಿನ್ಯಾಸಕರು ಮತ್ತು ಛಾಯಾಗ್ರಾಹಕರಾಗಿದ್ದರು. ಮೊದಲ ಆಧುನಿಕ ಜಾಕ್ವಾರ್ಡ್ ತಂತ್ರವನ್ನು ರಚಿಸಿದ ಕೀರ್ತಿ ಆಕೆಗೆ ಸಲ್ಲುತ್ತದೆ. ಅವರು ಬಣ್ಣಗಳು ಮತ್ತು ಮಾದರಿಗಳನ್ನು ಮಾರ್ಪಡಿಸುವ ಮೂಲಕ ಸಾಂಪ್ರದಾಯಿಕ ನೇಯ್ಗೆ ತಂತ್ರಗಳನ್ನು ಸಮಕಾಲೀನ ಅಭಿರುಚಿಗಳಿಗೆ ಹತ್ತಿರ ತಂದರು. ಆಕೆಯನ್ನು ತಜ್ಞರು "ಕೈ ನೇಯ್ಗೆಯ ತಾಯಿ" ಎಂದು ಪರಿಗಣಿಸಿದ್ದಾರೆ. ಜೀವನಚರಿತ್ರೆ ಎಲಿಜಬೆತ್ ಲಿಂಡೆಮನ್ ಅವರು ಆಗಸ್ಟ್ 23,1879 ರಂದು ಜರ್ಮನಿಯ ಶ್ಲೆಸ್ವಿಗ್-ಹೋಲ್ಸ್ಟೈನ್ನ ನಾರ್ಡ್ಹಾಸ್ಟೆಟ್ನಲ್ಲಿ ಜನಿಸಿದರು. 1897 ರಿಂದ 1900 ರವರೆಗೆ, ಅವರು ಡ್ರೆಸ್ಡೆನ್ನಲ್ಲಿ ಒಡಹುಟ್ಟಿದವರಾದ ಗೆರ್ಟ್ರೂಡ್ ಮತ್ತು ಎರಿಕ್ ಕ್ಲೈನ್ಹೆಂಪೆಲ್ ಅವರ ಅಡಿಯಲ್ಲಿ ಬಟ್ಟೆ ಮತ್ತು ಜವಳಿ ವಿನ್ಯಾಸವನ್ನು ಅಧ್ಯಯನ ಮಾಡಿದರು. 1902 ರಲ್ಲಿ, ಅವರು ಹ್ಯಾಂಡರ್ಬೆಟ್ಸ್ ವಾನ್ನರ್ ನೇಯ್ಗೆ ಶಾಲೆಯಲ್ಲಿ ಸ್ವೀಡಿಷ್ ಜವಳಿ ಸಂಪ್ರದಾಯಗಳನ್ನು ಕಲಿಯಲು ಸ್ಟಾಕ್ಹೋಮ್ನಲ್ಲಿ ಮೂರು ತಿಂಗಳುಗಳನ್ನು ಕಳೆದರು. ಮೇ 1902 ರ ಹೊತ್ತಿಗೆ, ಲಿಂಡೆಮನ್ ಮೆಲ್ಡಾರ್ಫ್ನಲ್ಲಿರುವ ಮೆಲ್ಡಾರ್ಫ್ ಮ್ಯೂಸಿಯಂ ನೇಯ್ಗೆ ಕಾರ್ಯಾಗಾರವನ್ನು (ಮೆಲ್ಡಾರ್ಫರ್ ಮ್ಯೂಸಿಯಂಸ್ವೆಬೆರಿ) ಮುನ್ನಡೆಸುತ್ತಿದ್ದರು ಮತ್ತು ನಾಲ್ಕು ವರ್ಷಗಳ ನಂತರ ಅವರು ಮೊದಲ ಆಧುನಿಕ ಜಾಕ್ವಾರ್ಡ್ ಜವಳಿ ತಂತ್ರವನ್ನು ರಚಿಸಿದರು. ಅವರು 1907 ರವರೆಗೆ ಮೆಲ್ಡಾರ್ಫ್ ಮ್ಯೂಸಿಯಂ ನೇಯ್ಗೆ ಕಾರ್ಯಾಗಾರದಲ್ಲಿ ತಮ್ಮ ಪಾತ್ರವನ್ನು ಉಳಿಸಿಕೊಂಡರು. 1917 ರಲ್ಲಿ, ಅವರು ವೆನ್ಜೆಲ್ ಹಾಬ್ಲಿಕ್ ಅವರನ್ನು ವಿವಾಹವಾದರು, ಮತ್ತು ಅವರು ಒಟ್ಟಾಗಿ ಕರಕುಶಲ ಕಾರ್ಯಾಗಾರವನ್ನು ತೆರೆಯಲು ಇಟ್ಜೆಹೋ ಪಟ್ಟಣಕ್ಕೆ ತೆರಳಿದರು. ಆಕೆಯ ಕೆಲಸಕ್ಕಾಗಿ ಫೆಡರಲ್ ರಿಪಬ್ಲಿಕ್ ಆಫ್ ಜರ್ಮನಿಯ ಆಫೀಸರ್ ಕ್ರಾಸ್ ಆಫ್ ದಿ ಆರ್ಡರ್ ಆಫ್ ಮೆರಿಟ್ ಪ್ರಶಸ್ತಿಯನ್ನು ನೀಡಲಾಯಿತು. ಲಿಂಡೆಮನ್ 1960ರ ಆಗಸ್ಟ್ 15ರಂದು ಇಟ್ಜ್ಹೋನಲ್ಲಿ ನಿಧನರಾದರು. ಆಕೆಯ ಮರಣದ ನಂತರ, ಆಕೆಯ ಮಗಳು ನೇಯ್ಗೆ ಸ್ಟುಡಿಯೊವನ್ನು ಭಾರತದ ಪಾಂಡಿಚೆರಿಗೆ ಸ್ಥಳಾಂತರಿಸಿದರು ಮತ್ತು ಎಲಿಸಬೆತ್ ಲಿಂಡೆಮನ್ ಅವರ ವಿನ್ಯಾಸಗಳನ್ನು ಹಾಬ್ಲಿಕ್ ಕರಕುಶಲ ವಸ್ತುವಾಗಿ ತಯಾರಿಸುವುದನ್ನು ಮುಂದುವರೆಸಿದರು. 20ನೇ ಶತಮಾನದ ಮಹಿಳಾ ಜವಳಿ ಕಲಾವಿದರು 20ನೇ ಶತಮಾನದ ಮಹಿಳಾ ಜವಳಿ ಕಲಾವಿದರು ಜರ್ಮನ್ ಜವಳಿ ವಿನ್ಯಾಸಕರು ಜರ್ಮನ್ ನೇಕಾರರು 20ನೇ ಶತಮಾನದ ಜರ್ಮನ್ ಕಲಾವಿದರು